[ca] Antecedents: Les investigacions internacionals evidencien que les persones amb trastorns del desenvolupament intel•lectual experimenten perfils de salut i de morbiditat diferents als de la població general, i que l'atenció sanitària que reben és inadequada i insuficient. La informació disponible sobre la salut d'aquesta població a Espanya és limitada perquè fins al moment no s'han realitzat estudis específics i representatius. Mètode: La present tesi doctoral es planteja com a objectiu estudiar la salut i l'atenció sanitària de les persones amb trastorns del desenvolupament intel•lectual a Espanya mitjançant la revisió de la bibliografia disponible, l'anàlisi de dades de l'enquesta EDAD 2008 com a únic estudi realitzat amb una gran mostra a Espanya, i el desenvolupament i anàlisi del projecte POMONA-ESP com a primer estudi plantejat específicament per obtenir dades epidemiològiques representatives sobre la salut d'aquesta població a Espanya. Resultats: Les persones amb trastorns del desenvolupament intel•lectual a Espanya presenten taxes de malalties mentals i condicions de salut diferenciades de la població general, amb condicions altament prevalents com l'epilèpsia, el restrenyiment, o els problemes orals. A més, el seus perfils de salut depenen de variables com el gènere, el grau d'institucionalització, l'edat i la severitat de la discapacitat intel•lectual. Els seus patrons d'us dels serveis sanitaris són diferents als de la població general, i l'atenció sanitària que reben inclou mancances d'informació, avaluació, anàlisis genètiques, programes de prevenció i promoció de la salut, i risc de sobremedicació. Conclusions: Els resultats de la present tesi contribueixen al coneixement de l'estat i necessitats de salut de les persones amb trastorns del desenvolupament intel•lectual, aporten dades representatives davant la manca d'estudis específics en aquest àmbit a Espanya, i suggereixen diversos cursos d'acció per millorar la salut i l'atenció sanitària d'aquesta població.

[en] Background: International evidence indicates that people with intellectual developmental disorders experience health disparities and generally receive poorer quality health care than the general population. Nevertheless, there is a general lack of representative studies in Spain. Method: The aim of this doctoral thesis is to study the health and health care of people with intellectual developmental disorders in Spain by reviewing the available literature and analysing the data from the EDAD-2008 survey, as well as developing and analysing the POMONA-ESP project as the first study designed to obtain representative epidemiological data on the health of this population in Spain. Results: People with intellectual developmental disorders in Spain have different rates of mental disorders and health conditions in comparison with the general population. Conditions such as epilepsy, constipation and oral problems are highly prevalent among people with intellectual developmental disorders. In addition, their health profiles depend on variables such as gender, degree of institutionalization, age and severity of intellectual disability. Their use of health services differs from the general population, and gaps on their health care have been identified on several levels: information, assessment, genetic counselling, prevention and health promotion, and risk of overmedication. Conclusions: These findings may contribute to a better understanding of the health status and needs of people with intellectual developmental disorders. The results also provide representative data for this population in Spain, and suggest several courses of action to improve their health and health care.